Saleh Meki

Saleh Meki (1948 - Oktoba 2, 2009) ɗan siyasan Eritrea ne kuma ministan gwamnati. Ya kasance memba na kungiyar 'yantar da jama'ar Eritrea, wacce ke da ofisoshi a yankin San Francisco Bay na Amurka, a lokacin yakin neman 'yancin kai na Eritrea.

An horar da Meki a matsayin ma’aikacin jinya a Amurka. Ya koma Eritrea ne bayan kawo ƙarshen yakin neman yancin kai da ƙasar ta yi da Habasha.

An naɗa Meki kuma aka tabbatar da shi a matsayin Ministan Albarkatun Ruwa na farko bayan samun ‘yancin kai na Eritrea.  Daga baya kuma ya zama Ministan Lafiya na ƙasar, kafin a sake masa muƙamin Ministan Albarkatun Ruwa a wani garambawul na majalisar ministoci. 

Saleh Meki ya rasu ne a ranar Juma’a, 2 ga watan Oktoba, 2009, sakamakon bugun zuciya yana da shekaru 62.  An binne shi a makabartar Shahidai da ke Asmara babban birnin ƙasar Eritrea. 

 Manazarta 

Rukuni:Mutuwan 2009
Rukuni:Haifaffun 1948